ભારતીય સંસ્કૃતિએ ભસ્માસુર રાક્ષસને હણવા માટે દુર્ગાશક્તિ ઊભી કરી છે. આ શક્તિ મારિણી નથી, તારિણી છે. આ માતૃશક્તિ છે. સર્જકશક્તિ છે. એ વિનાશ કરે તો પણ વૃત્તિઓનો વિનાશ કરે, પાપને જડમૂળમાંથી ઉખેડે. આપણે પણ એવા જ રસ્તાની શોધમાં છીએ, જેમાં એ પાઠ શીખે. જેની વૃત્તિઓ નિરંકુશ બનીને ચોમેરથી ઘેરી વળી હોય, વિકારોએ પોતાના તમામ અશ્વોને મેદાનમાં ચરી લેવા છૂટ્ટા મૂકી દીધા હોય, દિગ્મૂઢ હોય, બુદ્ધિનો તો ભ્રંશ જ થયો હોય તેવાને પાઠ કેમ ભણાવાય ? વળી વળીને એક જ વાત ધ્યાનમાં આવે છે કે સમાજમાં સંયમના વાતાવરણની સર્વોપરિતા ન હોય તો આ પ્રશ્ન ઉકેલી ન શકાય.